Bhutans flagg og våpen
Store norske leksikon,Geografi,Flagg og nasjonalsymboler,Flagg og våpen
Bhutans flagg er en skrådelt (fra nedre hjørne ved stangen til øvre hjørne ytterst) duk i safrangult og oransjerødt (regnet ovenfra) og med delingslinjen belagt med en hvit drage som holder perler i klørne. Den safrangule fargen skal symbolisere kongens makt, den oransjerøde står for buddhismens åndelige makt, og dragen skal symbolisere landet selv.
Tidligere utgaver av flagget har hatt det røde feltet øverst eller dragen i grønt. Den nåværende versjonen ble tatt i bruk i slutten av 1960-årene. Riksvåpenet Riksvåpenet er en rød, sirkelformet skive med gullrand og sølv kronblader, belagt med to korslagte tordenkiler (dorji) over en lotus, kronet av en edelsten og omsluttet av to drager. Våpenet ble offisielt antatt i 1980. Les mer i Store norske leksikon Bhutan Bhutans historie Bhutans politiske system flagg riksvåpen